Neris

La rivero Neris (litove nuntempe Neris, historie ankaŭ Vilija, pole Wilia, beloruse Вілія, ĵemajtie Vilėjė) estas rivero en Belorusio kaj Litovio. Ĝi fontas en la pleja nordo de Belorusio, trafluas la litovan ĉefurbon Vilno kaj la urbon Jonava, kaj fine en Kaŭno enfluas la pli grandan riveron Nemunas.

eta|maldekstra|260ra|
Sur la teritorio de Belorusio la rivero estas larĝigita per akvobaraĵo apud la urbeto Vilejko. Ene de la urba teritorio de Vilno la rivero estas iom betone enkadrigita, sed krom tio fluas sian naturan vojon inter riverobordoj ekologie netuŝitaj. En la loko Kernavė la rivero pasas la ruinojn de la antikva frumezepoka ĉefurbo de Litovio, kiuj nun estas monda kultura heredaĵo de UNESKO.

Alfluaj riveroj estas Vilnia, Šventoji (la ĉefa alfluanto, nomata "rivero Šventoji orienta", ĉar ĉe la balta maro ekzistas plia rivereto Šventoji okcidenta), Lokys, Lietava, Žeimena, Vokė, Musė kaj Ašmena.

 Eksteraj ligiloj 

 paĝoj de la regiona parko "Neris" en la litova kaj angla

Kategorio:Riveroj en Belorusio
Kategorio:Riveroj en Litovio